Μορίς Ουέιτζ

Ο Μορίς Ουέιτζ (, 24 Ιουλίου 1916 – 1 Νοεμβρίου 1981) ήταν Αμερικανός θεωρητικός της αισθητικής. Έλαβε το διδακτορικό του από το Πανεπιστήμιο του Μίτσιγκαν. Κατά τη διάρκεια της σταδιοδρομίας του δίδαξε στο Κολλέγιο Vassar, στο Πανεπιστήμιο του Οχάιο και το Πανεπιστήμιο Brandeis. Παντρεύτηκε τη Μάργκαρετ Ουέιτζ, σημαντική ακαδημαϊκό σε γαλλικά θέματα. Ο γιος τους, ο Ρίτσαρντ Ουέιτζ, είναι επίσης ακαδημαϊκός με υψηλή θέση στο Ινστιτούτο του Χιούστον.

 Περιγραφή 
Ο Ουέιτζ είναι γνωστός για την πρωτοποριακή δημοσίευσή του με τίτλο "Ο Ρόλος της Θεωρίας στην Αισθητική". Αυτή η δημοσίευση έχει δημιουργήσει μεγάλη συζήτηση σχετικά με το αν η φιλοσοφίας της τέχνης είναι μέρος ενός μεγαλύτερου κινήματος που είναι γνωστό ως αντι-ουσιοκρατία (anti-essentialism). 

Αυτό το κίνημα ήταν δημοφιλές τη δεκαετία του 1950 και παρουσιάστηκε επίσης από τον W. B. Gallie, W. E. Kennick, και τον Paul Ziff. Το κομμάτι του Ουέιτζ είναι αναμφισβήτητα το πιο δημοφιλές από τις θεωρίες του κινήματος της αντι-ουσιοκρατίας, καθώς αποτελεί και ένα από τα πιο πολυσυζητημένα κομμάτια του εικοστού αιώνα πάνω στη θεωρία της αισθητικής. Ο Ουέιτζ επιχειρηματολόγησε κατά της παραδοσιακής ουσιοκρατικής μεθοδολογίας και πρότεινε τη χρήση της θεωρίας του Βίτγκενσταϊν για την οικογενειακή ομοιότητα (family resemblance) ως επιχείρημα και ως μια εναλλακτική μέθοδο για τον προσδιορισμό των αντικειμένων τέχνης. Ο Ουέιτζ διατύπωσε ότι στο ερώτημα "τι είναι τέχνη;" οι θεωρητικοί της αισθητικής διατύπωναν μια λάθος ερώτηση. Το ερώτημα που πίστευε ότι έπρεπε να γίνεται αντί αυτού ήταν "αυτό το είδος της ιδέας/κόνσεπτ είναι η "τέχνη";". Ο Ουέιτζ χρησιμοποίησε αυτό το ερώτημα ως επιχείρημα για τη θεωρία του Wittgensteinian περί "οικογενειακής ομοιότητας/family resemblance", αλλά και και ως επιχείρημα για τη θεωρία του περί τέχνης ότι είναι μια "ανοικτή έννοια". Ο Ουέιτζ θεωρείται ότι ανανέωσε το ενδιαφέρον της αναλυτικής φιλοσοφίας για τη θεωρία αισθητικής, και οι ισχυρισμοί του έχουν αμφισβητηθεί για περισσότερα από πενήντα χρόνια, με πιο γνωστή τη θεωρία του Maurice Mandelbaum το 1965 στο άρθρο "Οικογενειακές Ομοιότητες και Γενικεύσεις Σχετικά με τις Τέχνες" (Family Resemblances and Generalizations Concerning the Arts). Ο Weitz αργότερα ανέπτυξε μια φιλοσοφία σχετικά με τη θεωρία κριτικής, σύμφωνα με την οποία ο κριτικός θα πρέπει να περιγράψει, να ερμηνεύσει, να αξιολογήσει και τελικά να θεωρητικολογήσει το έργο.

 Δημοσιεύσεις 
 Philosophy of the Arts, 1950
  ανατύπωση P. Larmaque και S. H. Olsen (επιμ.), Aesthetics and the Philosophy of Art: The Analytic Tradition, (Oxford: Blackwell, 2004), pp. 12-18.
 Philosophy in literature (1963)
 Philosophy of the arts (1964)
 Hamlet and the philosophy of literary critisism (1964) ISBN 978-0226892399
 συντάκτης του "Problems in aesthetics" (1959, 21970)

 Εξωτερικοί σύνδεσμοι 


Παραπομπές

Κατηγορία:Φιλόσοφοι του 20ού αιώνα
Κατηγορία:Αμερικανοί φιλόσοφοι
Κατηγορία:Φιλόσοφοι της τέχνης